section_heading: Dizajn
paragraph_text: DH.80A uglavnom su korišteni kao privatni avioni, iako su mnogi letjeli i u komercijalne svrhe za prijevoz putnika ili pošte. Avion je imao dva putnička sjedala a osoba na zadnjem sjedalu mogla je noge ispružiti pored prednjeg sjedala. Ramenjače visoko postavljenog krila bile su učvršćene s dvije upornice "V" oblika za donji dio trupa po čemu su de Havilland avioni tog doba bili prepoznatljivi. Nasljednik DH.80A bio je DH.85 Leopard Moth. Avion je imao oplatu od šperploče, bio je lakši i jeftiniji za izradu te je unatoč skromnom Gipsy Major motoru od 130 KS (97 kW) imao bolje osobine. Preostali britanski civilni avioni imali su zapaženu ulogu tijekom Drugog svjetskog rata djelujući kao avioni za vezu.